**Argir, 20. september 2017**

**Góðu foreldur**

**Hjálpið okkum við trivnaðarkanningini!!**

Vit hava saman við Gallup Føroyum sent nakrar spurningar til foreldur hjá okkara næmingum áðrenn summarfrítíðina.

Tíverri eru svarini ov fá til, at kanningin er eftirfarandi, so vit heita enn einaferð á **tykkum, ið ikki hava svara**, um at gera hetta.

Tykkara hugsan hevur nógv at siga í arbeiðnum at gera trivnaðin so góðan sum møguligt í okkara skúla.

Vit vita, at feilir hava verið við teldupostadressum, men vónandi er hetta rættað, nú skrivið fer út aftur.

Tey, ið ikki hava svarað ella bara lutvíst svarað kanningini, fáa í næstum ein teldupost frá Gallup Føroyum við *leinkju*, *brúkaranavni* og *loyniorði* til at innrita seg í eina skipan, har spurningarnir eru. Týdningarmikið er at trýsta á “Enda”-knøttin, tá allir spurningarir eru svaraðir.

Vit fara at heita á tykkum foreldur um at svara kanningini *saman við barni tykkara*, soleiðis at úrslitini verða so eftirfarandi, sum gjørligt. Hetta tekur eina lítla løtu.

Tit logga á fyri hvørt barnið sær, um fleiri systkin eru, sum ganga í skúlanum.

Vit taka kanningina uppaftur frá ***mánadegi 25.sept. til sunnukvøldið 1.okt. á midnátt***.

Við vón um enn betur undirtøku.

Vinarliga

Marjun Holm